|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 3 d. |
| sprendimu Nr. T1-358 |

**KLAIPĖDOS MIESTO SAVIVALDYBĖS**

**MIESTO URBANISTINIO PLANAVIMO PROGRAMOS (Nr. 01) APRAŠYMAS**

|  |  |
| --- | --- |
| **Biudžetiniai metai** | 2016-ieji metai |
| **Asignavimų valdytojas (‑ai), kodas** | Urbanistinės plėtros departamentas, 4Savivaldybės administracija, 1Investicijų ir ekonomikos departamentas, 5  |
| **Programos pavadinimas** | **Miesto urbanistinio planavimo programa** | **Kodas** | **01** |
| **Programos parengimo argumentai** | Ši programa apima kompleksišką Klaipėdos miesto teritorinės plėtros planavimą pagal Klaipėdos miesto savivaldybės tarybos 2007 m. balandžio 5 d. sprendimu Nr. T2-110 patvirtintą Klaipėdos miesto bendrąjį planą. Programa siekiama rengti tiek miesto teritorijų, tiek atskirų žemės sklypų planus atsižvelgiant į miesto nekilnojamojo kultūros paveldo objektus ir užtikrinti geoinformacinės sistemos (GIS) administravimą ir vykdomų geodezinių darbų kontrolę |
| **Ilgalaikis prioritetas (pagal KSP)** | Tvari urbanistinė raidaMiesto konkurencingumo didinimas | **Kodas** | **II****III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Užtikrinti kompleksišką ir darnų miesto planavimą | **Kodas**  | **01** |
| **Tikslo įgyvendinimo aprašymas:**Šiuo tikslu siekiama kompleksiškai planuoti miesto teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.**01 uždavinys. Rengti miesto teritorijų planavimo bei susijusius dokumentus.***Detaliųjų ir kitų planų rengimas.* Nuo2016 m. prasideda Klaipėdos miesto savivaldybės bendrojo plano rengimas. Bendrojo plano rengimo laikotarpis tęsis dvejus metus (planą numatoma pateikti savivaldybės tarybai tvirtinti 2017 m.). Per šį laikotarpį planuojama parengti papildomus planavimo dokumentus, besisiejančius su Bendrojo plano rengimu: miesto vystymo zonų prioritetų nustatymo schemą, miesto susisiekimo plėtros galimybių studiją ir darnaus judumo planą. 2016 m. planuojama užbaigti teritorijos tarp Tilžės g. geležinkelio, Klemiškės ir kelio A13 detalųjį planą, parengti kapinių plėtros galimybių studiją. Kasmet numatoma vykdyti bendrojo plano sprendinių įgyvendinimo stebėseną ir teikti ataskaitas savivaldybės tarybai, išleisti metinį architektūros darbų leidinį „Klaipėdos architektūra“. *Žemės sklypų planų rengimas.* Siekiant suformuoti žemės sklypus prie savivaldybei nuosavybės teise priklausančių statinių, inžinerinių komunikacijų, skverų, miesto parkų ir kitų objektų, kurių eksploatavimui, statybai ar rekonstrukcijai reikalingi žemės sklypai, numatoma rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis. Taip pat numatoma rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus. *Žemės visuomenės poreikiams paėmimas inžinerinės infrastruktūros plėtrai.* Kai kurių savivaldybės reikmėms reikalingų žemės sklypų suformavimui būtina vykdyti žemės paėmimo visuomenės poreikiams procedūrą. Numatoma tęsti pradėtas ir pradėti rengti žemės paėmimo visuomenės poreikiams procedūras:1. žemės, reikalingos *Bastionų gatvei tiesti.* Numatoma paimti visuomenės poreikiams du žemės sklypus: Bangų g. 11 ir Gluosnių skg. 6 (0,06 ha žemės sklypo dalis) ir Danės g. 6 (gyvenamasis namas su negyvenamosiomis patalpomis (332,51 m2) bei 0,0253 ha žemės sklypo dalis); 2. žemės, reikalingos *gatvei į Kruizinių laivų terminalą (piliavietėje) tiesti.* Numatoma paimti visuomenės poreikiams dalį VĮ Klaipėdos valstybinio jūrų uosto direkcijos (KVJUD) patikėjimo teise valdomo žemės sklypo, jame esančius ir nuosavybės teise AB Vakarų Baltijos laivų statyklai priklausančius metalinius sandėlius. Numatoma atlaisvinti 0,7068 ha ploto žemės. Paėmus žemę visuomenės poreikiams, bus tikslinamos KVJUD valdomos teritorijos ribos; 3. žemės, reikalingos *Statybininkų pr. tęsiniui nuo Šilutės pl. iki Lypkių g. tiesti.*Numatoma paimti Šilutės pl. 91 esantį gyvenamąjį pastatą (111,88 m2 ploto), sandėlį ir kitus inžinerinius statinius, esančius laisvos valstybinės žemės plote;4. žemės, reikalingos *kultūros paveldo objekto bastionų komplekso G139K (Jono kalnelio) apsaugos reikalams ir jo prieigoms (Pylimo g.) sutvarkyti.* Numatoma paimti 3 pastatus – garažus Kūlių Vartų g. 5A, dirbtuves Tiltų g. 27. Visi pastatai yra valstybinės žemės sklype, nuomos sutartys nesudarytos. *Miško žemės keitimas kitomis naudmenomis inžinerinės infrastruktūros plėtrai.* 2016 m. bus rengiamas techninis projektas dėl naujos gatvės nuo *Medelyno g. per Labrenciškės mikrorajoną į Girulius* tiesimo. Gatvė bus tiesiama per šiuo metu miško paskirties žemę, kurią reikia Lietuvos Respublikos Vyriausybės nustatyta tvarka paversti kitomis naudmenomis, kompensuojant miško vertę pinigais. Pagal parengtą Giruliųdetalųjį planą yra numatyta *įrengti automobilių stovėjimo aikštelę prie Stovyklos g., rekonstruoti Skautų g. tęsinį iki Stovyklos g.,* išplatinant iki 10 m pločio, taip pat nutiesti D1 kategorijos *Rasytės g. tęsinį* *iki sankryžos su Šlaito g.* Darbai planuojami 2018 m. Siekiant suformuoti žemės sklypus minėtų gatvių tiesimo ir rekonstravimo projektams įgyvendinti, būtina vykdyti miško naudmenų pavertimo kitomis naudmenomis procedūrą, sumokėti į valstybės biudžetą apskaičiuotą piniginę kompensaciją ir įregistruoti kitos paskirties žemės sklypus Nekilnojamojo turto registre. Pakeisti į kitą paskirtį numatoma 13,5 ha miško žemės.**02 uždavinys. Užtikrinti geoinformacinių sistemų (GIS) administravimą ir vykdomų geodezinių darbų kontrolę.**GIS duomenų bazei reikalinga nuolatinė priežiūra, atnaujinimas, informacijos apsikeitimas su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Dėl šios priežasties 2016 m. numatoma atnaujinti Savivaldybės administracijos GIS programinę įrangą ir informacines sistemas, veikiančias GIS pagrindu.Informacinių technologijų plėtra, augančios technologinės galimybės leidžia optimizuoti įvairių sričių darbus bei kurti ir plėtoti elektroninę valdžią ir informacinę visuomenę šalyje. Siekiant užtikrinti didesnį paslaugų naudotojų pasitenkinimą elektroninėmis viešosiomis paslaugomis ir plataus jų naudojimo, GIS duomenys buvo perkelti į elektroninę terpę, taip sudarant sąlygas teikti 3 elektroninių paslaugų brandos lygiu Klaipėdos miesto savivaldybės viešąsias paslaugas (prašymo pateikimas, duomenų užsakymas elektroniniu būdu ir jų atvaizdavimas, geodezinių darbų priėmimas ir duomenų išdavimas per elektroninę sistemą).**03 uždavinys. Apskaityti bei vertinti kultūros paveldo objektus ir vykdyti paveldo objektų tvarkybos priemones.**Kasmet planuojama parengti po 2–4 savivaldybės saugomų kultūros paveldo objektų (statytų iki 1940 m.) vertinimo dokumentacijas – tai pradinis žingsnis siekiant išlaikyti ir pritaikyti naujai paskirčiai kultūros paveldo objektus, nepriklausomai nuo to, kas yra statinių savininkai. 2016 m. numatoma parengti Klaipėdos miesto paveldo apsaugos strategiją, pradėti rengti Skulptūrų parko sutvarkymo techninį projektą, parengti schemą, kurioje būtų išnagrinėta galimybė Klaipėdos miesto istorinėje dalyje ir senamiestyje įrengti meninius akcentus, vaikų žaidimo aikšteles ir sporto įrenginius, atlikti archeologinius tyrimus. 2017 m. ketinama parengti skvero greta I. Kanto ir S. Daukanto gatvių (miesto istorinėje dalyje) ir jame esančio memorialo sutvarkymo techninį projektą, 2018 m. – bauhauzo stilistikos miesto sodo sutvarkymo techninį projektą. Kasmet visoje Europoje minimos Europos paveldo dienos. Renginius koordinuoja Kultūros paveldo departamentas, rengia – savivaldybės. 2016–2018 metais, rugsėjo mėnesiais, planuojama organizuoti Europos paveldo dienų renginius. 2018 m. ketinama išleisti informacinį leidinį apie miesto paveldo objektus. Siekiant išsaugoti ir atstatyti kultūros paveldo objektus, 2016 m. bus restauruojamas pastato Liepų g. 7 fasadas iš Liepų g. pusės, 2017 m. – likę 3 pastato fasadai. Bendradarbiaujant su bendruomene, 2018 m. ketinama pradėti rengti Šv. Jono bažnyčios pastatų techninį projektą.2017 m. planuojama rengti Klaipėdos miesto piliakalnių sutvarkymo techninį projektą. Projektą numatoma rengti 2003 ir 2006 metais parengtų, bet nerealizuotų ir nebeatitinkančių realios situacijos Žardės ir Purmalių piliakalnių sutvarkymo techninių projektų pagrindu |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015 (faktas) | 2016 | 2017 | 2018 |
| Suderintų teritorijų planavimo dokumentų (specialiųjų planų, detaliųjų planų) skaičius, vnt.  | Architektūros ir miesto planavimo skyrius | 16 | 3 | 2 | 2 |
| Visuomenės reikmėms atlaisvintos teritorijos plotas per ataskaitinį laikotarpį, ha | Žemėtvarkos skyrius | 0,1626 (Nemu-no g. 93A) | 0,0853 | 0,0085 | 1,6 |
| Atnaujintas topografinių duomenų bazės plotas, ha | Geodezijos ir GIS skyrius | 2400 | 2400 | 2400 | 2400 |
| Į Lietuvos Respublikos nekilnojamųjų vertybių registrą įtrauktų Klaipėdos kultūros paveldo objektų (pastatų) skaičius, vnt. | Paveldosaugos skyrius | 5 | 5 | 5 | 5 |
| Kultūros paveldo objektų, kuriems atlikti tvarkybos darbai, dalis nuo visų kultūros paveldo objektų, % | Paveldosaugos skyrius | 0 | 0,5 | 0,5 | 0,5 |
| **Numatomas programos įgyvendinimo rezultatas:**Tinkamai ir laiku parengti miesto teritorijų ir atskirų žemės sklypų planavimo dokumentai leis išlaikyti miesto socialinio, ekonominio ir ekologinio vystymo pusiausvyrą, formuoti sveiką ir harmoningą gyvenamąją, darbo ir poilsio aplinką, suderinti asmenų ir savivaldybės interesus dėl teritorijos ir žemės sklypų naudojimo bei veiklos plėtojimo Klaipėdos mieste.Įgyvendinus GIS priemones, savivaldybė turės išsamią ir aktualią Klaipėdos miesto geoinformacinę sistemą ir galės tinkamai vykdyti savo funkcijas, suteikti reikiamą informaciją gyventojams.Kultūros paveldo teritorijų ir kultūros paveldo objektų sutvarkymas ne tik padės išsaugoti minėtą paveldą, bet ir prisidės prie miesto patrauklumo didinimo miesto gyventojams ir svečiams |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, Klaipėdos valstybinio jūrų uosto direkcijos lėšos, Europos Sąjungos ir kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.1 uždavinys. Formuoti kompaktišką ir daugiafunkcę urbanistinę struktūrą, išskiriant prioritetines miesto vystymosi zonas.2.1.2 uždavinys. Įdiegti darnaus judumo principus susisiekimo sistemoje.2.1.3 uždavinys. Efektyviai naudoti ir vystyti inžinerinę infrastruktūrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.2.4.1 uždavinys. Pritaikyti bendruomenės poreikiams teritorijas prie vandens. 2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą.2.4.3 uždavinys. Efektyviai naudoti turimą paveldą |
| **Susiję Lietuvos Respublikos ir savivaldybės teisės aktai:**Lietuvos Respublikos teritorijų planavimo įstatymas, Lietuvos Respublikos kelių įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos pajūrio juostos įstatymas, Lietuvos Respublikos miškų įstatymas, Lietuvos Respublikos saugomų teritorijų įstatymas, Lietuvos Respublikos geodezijos ir kartografijos įstatymas, Lietuvos Respublikos statybos įstatymas, Lietuvos Respublikos žemės įstatymas, Lietuvos Respublikos žemės nuomos įstatymas, Klaipėdos miesto bendrasis planas, Klaipėdos miesto savivaldybės 2013–2020 m. strateginis plėtros planas |

––––––––––––––––––––––––––